Никобарлар

Никобарлар  (өз атауы; никобарлар, шомпендер) — Үндістанда тұратын халық.
Никобар аралдарының байырғы халқы. Жалпы саны 28,8 мың адам. (2001, халық санағы), 2004 жылғы цунамиден кейін саны айтарлықтай төмендеді.

 Тілі 
Мон-кхмер отбасының никобар тілінің диалектілерінде сөйлейді. Жазуы 20 ғасырда латын әліпбиі негізінде пайда болды.

 Діні 
Сенушілердің діни наным-сенімдері: христиандар, бір бөлігі – дәстүрлі нанымдардарды ұстанады.

 Тарихы 
Никобарлықтар аралдарда өмір сүрген алғашқы адамдар болмауы да мүмкін, олар аралдарға ертерек келген Шопендермен аралдарды бөліскен сияқты. Аралдар 16 ғасырда әртүрлі Азия империяларының, 1754-1869 жылдар аралығында Данияның, 1869-1947 жылдары Ұлыбританияның және 1947 жылдан бастап Үндістанның билігінде болды. Бүгінде олар Андаман мен Никобар аралдарының одақтас территориясының бөлігі ретінде Үндістанның бақылауында.

 Кәсібі 
Негізгі кәсібі – қолмен атқарылатын егіншілік (банан, папайя, панданус, ямс, жүгері, күріш, кокос және арека пальмасы). Олар негізінен шошқа өсіріп, балық аулайды, каноэ жасайды, Қолөнерден - қыш ыдыстар (Чаура аралы), қоржын мен төсеніш тоқу таралған.

Аралдардың жекелеген топтары арасында қарқынды сауда жүргізілді. Әр арал әр түрлі нәрсе шығарды. Мысалы, Чаура аралында қыш ыдыстар жасалды. Оңтүстік және Орталық аралдарда каноэ өндіріліп, солтүстіктерге жеткізілді. Бұл тауар алмасуда сауда жолдарының қиылысы Чаура аралы ерекше рөл атқарды.

 Өмір салты 
Ауылдар мен аралдардың басшылары басқаратын дәстүрлі өзін-өзі басқару органдары бар. Көп балалы отбасылар, анимистік идеялардың қалдықтары сақталған.

 Елді мекендері мен дәстүрлі баспаналары 
нобай|оңға|200px|Дәстүрлі Никобар үйі
Елді мекендері негізінен жағалауда орналасқан. Дәстүрлі тұрғын үй қадаланған, қаңқалы, конустық шатыры бар, қабырғаларға дейін созылады, ол шөптермен, пальма жапырақтарымен, қамыспен жабылған.

 Дәстүрлі киімдері 
Дәстүрлі ерлер киімі – белге оралған мата (касат), қазіргі – еуропалық үлгідегі (шорт, жейде). Әйелдер киімі – саронг тәрізді ұзын белдемше. Дененің жоғарғы бөлігі әдетте ашық қалдырылады (қысқа блузалар жиі кездеседі).

 Дәстүрлі тағамдары 
Негізгі тағамдары - пісірілген немесе бұқтырылған көкөністер, сондай-ақ балық, шошқа еті, құс еті.

 Дереккөздер 

Санат:Үндістан этникалық топтары